अब बिजली बिल जमा होगा तभी होगी कॉल सेंटर पर सुनवाई, सुधरेगा फॉल्ट
एक माह का बिल भी बकाया हुआ तो नहीं सुधरेगा फॉल्ट
गुना | बिजली कंपनी ने उपभोक्ताओं की समस्याओं के तुरंत निराकरण के लिए केंद्रीय कॉल सेंटर शुरू किया है। लेकिन इस कॉल सेंटर में आपकी समस्या का निराकरण तभी होगा, जब अापका पूरा बिल क्लियर हो। यदि एक माह का बिल भी जमा नहीं किया तो बिजली गुल होने पर आपके क्षेत्र में मेंटेनेंस गैंग नहीं आएगी। बकायादारों के लिए बड़ी समस्या यह रहेगी कि नए कॉल सेंटर के आरंभ होने के बाद से स्थानीय कॉल सेंटर खत्म हो गए हैं।
इस व्यवस्था से ऐसे उपभोक्ताओं की परेशानी बढ़ गई है, जो पूरे क्षेत्र की बिजली गुल होने पर शिकायत दर्ज कराते हैं और उनकी समस्या नहीं सुनी जाती। खासकर ऐसे उपभोक्ता जिन पर बिजली बिल हजार या पांच सौ रुपए बकाया है। बॉक्स में भी आग लग गई है तब भी आपको कनेक्शन नंबर देना पड़ेगा।
जिनका बिल जमा उनकी समस्या हल होती है
ऐसे उपभोक्ता जिनका बिल पूरा जमा है, वह यदि कॉल सेंटर को फोन कर बिजली गुल होने आदि की शिकायत दर्ज कराते हैं तो उनकी समस्या हल करने के लिए आधा घंटे के अंदर बिजली कंपनी की मेंटेनेंस गैंग पहुंच जाती है। लेकिन कॉल सेंटर को फोन करने पर कनेक्शन नंबर की जानकारी देना होगी। बिजली कंपनी के अधिकारियों का कहना है कि यह व्यवस्था भोपाल स्तर से ही है।
hin_Deva hin_Deva hin_Deva hin_Deva hin_Deva hin_Deva